**RESOLUCIÓ** **núm. 1632/2019 del 10 d’octubre**, de la Universitat Politècnica de Catalunya, per la qual es fa pública l’adjudicació d’un contracte de **Professorat Lector** (UPC-LE-610)**,** convocat per la resolució 242/2019 de 7 de febrer en el marc del Pla Serra Húnter.

D’acord amb el Conveni entre l’Administració de la Generalitat de Catalunya, mitjançant el Departament d’Empresa i Coneixement, i les universitats públiques catalanes de desenvolupament del Pla Jaume Serra Húnter de professorat contractat en el període 2016-2020, i amb la resolució 242/2019 de 7 de febrer de la Universitat Politècnica de Catalunya, per la qual es convoquen els processos selectius per a la contractació de personal docent i investigador en el marc del Pla Serra Húnter (DOGC 22 febrer de 2019).

Atesa la proposta de contractació emesa per la comissió de selecció del procés selectiu del concurs amb referència UPC-LE-610, perfil “ciència i enginyeria nàutica”.

I en ús de les atribucions que tinc conferides segons els que estableixen els Estatus d’aquesta Universitat.

**RESOLC,**

**PRIMER i ÚNIC:** **Adjudicar el contracte de Professorat Lector**, amb referència UPC-LE-610 i perfil “ciència i enginyeria nàutica”, convocat per resolució 242/2019, de 7 de febrer dintre del marc del Pla Serra Húnter, a la doctora Inmaculada Ortigosa Barragan.

Contra aquesta resolució, que esgota la via administrativa, les persones interessades poden interposar recurs contenciós administratiu davant els jutjats de la jurisdicció contenciosa administrativa, en el termini de dos mesos a comptar des del dia següent al de la notificació d’aquest acte, de conformitat amb el que disposa l’article 8 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de la possibilitat d’interposar potestativament recurs de reposició previ al contenciós administratiu davant la rector de la UPC, en el termini d’un mes, a comptar des del dia següent a la recepció d’aquesta notificació o, si s’escau, des del dia següent de la seva publicació, de conformitat amb el que disposen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques.

Barcelona, 10 d’octubre de 2019

El rector

Prof. Francesc Torres